Βάργιανη Φωκίδας

Η Βάργιανη (έως το 1940 ονομαζόταν Βαριάνη) είναι ορεινό χωριό του Δήμου Δελφών του Νομού Φωκίδας. Σύμφωνα με τα επίσημα στοιχεία της απογραφής 2021, ο πληθυσμός του ανέρχεται στους 38 μόνιμους κατοίκους.«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21793 (σελ. 211 του pdf)

 Γενικά στοιχεία 
Το χωριό είναι κτισμένο στις πλαγιές της κορυφής Γερολέκας του Παρνασσού σε υψόμετρο 880 μέτρων.Μιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σ. 123. Αξιοθέατο της περιοχής είναι η Νεραϊδοσπηλιά που βρίσκεται στο μέσο ενός βράχου στα νότια του χωριού και διαθέτει σταλακτίτες και σταλαγμίτες. Ο οικισμός γιορτάζει στις 26 Ιουλίου, ημέρα της Αγίας Παρασκευής, στον ομώνυμο κεντρικό ναό του χωριού. Στη Βάργιανη πραγματοποιήθηκαν τα γυρίσματα της τηλεοπτικής σειράς Ο φωτογράφος του χωριού (ΕΡΤ, 1977).

Διοικητικά το χωριό ανήκε μέχρι το 1997 στην επαρχία Παρνασσίδος. Από το 1997 μέχρι το 2011 αποτέλεσε τμήμα του Δήμου Γραβιάς ενώ έκτοτε υπάγεται στον καλλικρατικό Δήμο Δελφών.

 Ιστορικά στοιχεία 
Κατά τη διάρκεια της Ελληνικής Επανάστασης του 1821 η Βάργιανη ανέδειξε αρκετούς αγωνιστές όπως οι Ηλίας ΑντιπάτηςΠαγκόσμιο Βιογραφικό Λεξικό, Εκπαιδευτική Εγκυκλοπαίδεια, Εκδοτική Αθηνών, 1999, τόμος πρώτος, σ. 310., Νίκος ΜπαλαούραςΝικολάου Κασομούλη, Ενθυμήματα Στρατιωτικά της Επαναστάσεως των Ελλήνων (1821-1833), Αθήναι 1942, Τόμος Γ΄, σ. 56. και καπετάν Λιάπης, ενώ είκοσι κάτοικοί της συμμετείχαν και στην άλωση του κάστρου των Σαλώνων. Παράλληλα κοντά στο χωριό έλαβε χώρα τον Σεπτέμβριο του 1824 η μάχη της Πανάσσαρης κατά την οποία οι δυνάμεις των επαναστατημένων Ελλήνων (ανάμεσά στους επικεφαλής συγκαταλέγονταν μεταξύ άλλων οι Γεώργιος Δράκος ,Γιώτης Δαγκλής, Χριστόφορος Περραιβός κλπ) που είχαν συγκεντρωθεί νωρίτερα στη Βάργιανη νίκησαν τα οθωμανικά στρατεύματα του Δερβίζ πασά.Χριστοφόρου Περραιβού, Απομνημονεύματα πολεμικά διαφόρων μαχών συγκροτηθεισών μεταξύ Ελλήνων και Οθωμανών κατά τε το Σούλιον και Ανατολικήν Ελλάδα από του 1820 μέχρι του 1829 έτους,  1836, Β΄ τόμος, σ. 41 - 45.

 Απογραφές Πληθυσμού 
Απογραφή1928194019511961197119811991200120112021Πληθυσμός32837635129515849117833811

 Παραπομπές 

 Πηγές 

 Π.Ε. Φωκίδας - Νεραϊδοσπηλιά στη Βάργιανη 

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών